Document ID: 32011D0659

Title and Content:
ΑΠΌΦΑΣΗ EUJUST LEX-IRAQ/2/2011 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 30ής Σεπτεμβρίου 2011 σχετικά με τον διορισμό του Αρχηγού αποστολής της ενοποιημένης αποστολής της Ευρωπαϊκής Ένωσης EUJUST LEX-IRAQ, για επιβολή του κράτους δικαίου στο Ιράκ (2011/659/ΚΕΠΠΑ) Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο, Έχοντας υπόψη την απόφαση 2010/330/ΚΕΠΠΑ του Συμβουλίου, της 14ης Ιουνίου 2010, σχετικά με την ενοποιημένη Αποστολή της Ευρωπαϊκής Ένωσης EUJUST LEX-IRAQ, για επιβολή του κράτους δικαίου στο Ιράκ (1), και ιδίως το άρθρο 9 παράγραφος 2, Εκτιμώντας τα ακόλουθα: (1) Κατ’ εφαρμογή της απόφασης 2010/330/ΚΕΠΠΑ, η Επιτροπή Πολιτικής και Ασφάλειας εξουσιοδοτείται, σύμφωνα με το άρθρο 38 της συνθήκης, να λαμβάνει τις σχετικές αποφάσεις για τον πολιτικό έλεγχο και τη στρατηγική διεύθυνση της ενοποιημένης αποστολής της Ευρωπαϊκής Ένωσης, για επιβολή του κράτους δικαίου στο Ιράκ (EUJUST LEX-IRAQ), συμπεριλαμβανομένης και της απόφασης για τον διορισμό Αρχηγού αποστολής. (2) Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας έχει προτείνει τον διορισμό του ταξιάρχου László HUSZÁR ως Αρχηγού αποστολής της EUJUST LEX-IRAQ από 1ης Οκτωβρίου 2011, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο ταξίαρχος László HUSZÁR διορίζεται Αρχηγός αποστολής της EUJUST LEX-IRAQ από 1ης Οκτωβρίου 2011. Άρθρο 2 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 30 Σεπτεμβρίου 2011.

Classification Labels:
147
35

Label Descriptions:
{"147": "Κράτος", "35": "ΠΟΛΙΤΙΚΗ"}

EuroVoc IDs (Original): 883
5640
4060
3474
5923
2705

EuroVoc IDs (Expanded): 883
5640
4060
3474
5923
2705

Dataset Source: meu

Split: dev